stanford-oval/wikipedia huggingface dataset:
נשיא האיטי
קדנציה ובחירות > דרישות

להיות אזרח ויליד האיטי שמעולם לא ויתר על אזרחותו.
להיות בן לפחות 35 שנה ביום הבחירות.
להיות בעל זכויות מלאות במדינה, ולא להיות תחת עבדות או אובדן זכויות בגין פשע על החוק.
להיות בעל קרקע ומקום מגורים בהאיטי.
להתגורר בהאיטי לפחות 5 שנים לפני יום הבחירות.
חובות וסמכויות

חוקת האיטי מחייבת את הנשיא לדאוג ל: כיבוד החוקה ואכיפתה, יציבות המוסדות, פעולות שוטפות של הרשויות הציבוריות, עצמאות המדינה ושלמות שטחה.
אם יש מפלגה בפרלמנט בעלת רוב בפרלמנט, ראש המפלגה מתמנה לראש הממשלה, אך אם אין מפלגה בעלת רוב, הנשיא מתייעץ עם הפרלמנט ובוחר ראש ממשלה. בשני המקרים, צריך שהפרלמנט יאשר את הבחירה.
רק הנשיא יכול להכריז מלחמה ולחתום על הסכמי שלום. הנשיא חותם על ההסכמים והאמנות הבינלאומיות, אך כל זאת רק באישור הפרלמנט.
באישור הסנאט, הנשיא ממנה את המפקד הראשי של הכוחות המזוינים של האיטי, כוחות משטרת האיטי, שגרירים וקונסולים במדינות זרות.
באישור הקבינט, נשיא הרפובליקה ממנה את מנכ"ל שירות המדינה.
הנשיא הוא גם ראש הכוחות המזוינים של האיטי.
הנשיא יכול היה לשאת עונש או לקבוע עונשים בכל תיקים משפטיים, למעט משפטים שנישאו על ידי שופטי בית המשפט העליון. הנשיא, לעומת זאת, אינו יכול להעניק חנינה לאסירים שאינם פוליטיים.
מקום מגורים

הארמון הלאומי בבירת האיטי, פורט או פרנס, שימש כבית המגורים הרשמי של נשיא האיטי, אך הוא נפגע קשות ברעידת האדמה בהאיטי בשנת 2010, ונהרס לחלוטין בשנת 2012.
נשיאי האיטי

| שם | כהונה |
| --- | --- |
אנרי נמפי: 1986–1988
לסלי מניגא: פברואר 1988–יוני 1988
אנרי נמפי: יוני 1988–ספטמבר 1988
פרוספר אבריל: 1988–1990
הרארד אברהם (זמני): 10 במרץ 1990–13 במרץ 1990
ארטה פסקל-טרויו (זמני): 1990–1991
ז'אן-ברטראן אריסטיד: פברואר 1991–ספטמבר 1991
ראול סדרס: ספטמבר 1911–אוקטובר 1991
ז'וזף נרט (זמני): 1991–1992
מארק באזין (זמני): 1992–1993
ז'אן-ברטראן אריסטיד: 1993–1994
אמיל ג'ונאסיינט (זמני): מאי 1994–אוקטובר 1994
ז'אן-ברטראן אריסטיד: 1994–1996
רנה פרבאל: 1996–2001
ז'אן-ברטראן אריסטיד: 2001–2004
בוניפאס אלכסנדר (זמני): 2004–2006
רנה פרבאל: 2006–2011
מישל מרטלי: 2011–2016
ז'וסלרם פריוור: 2016–2017
ז'ובנל מואיז: 2017–2021 (נרצח)
קלוד ז'וזף (זמני): אפריל 2021–יולי 2021
אין נשיא
הערות שוליים

1 2  חוקת האיטי משנת 1987, סעיף 136
↑  האיטי: מונה ראש ממשלה חדש שבועיים אחרי רצח הנשיא, באתר ynet, 20 ביולי 2021
↑  DJ Kamal Mustafa, Jovenel Moise Haiti President Killed at his Private Residence, Europe, Africa, Middle East, Tribune, Breaking News, World News, ‏7 ביולי 2021 (באנגלית)
↑  חוקת האיטי משנת 1987, סעיף 134-3
↑  חוקת האיטי משנת 1987, סעיף 134-2
↑  חוקת האיטי משנת 1987, סעיף 134
↑  חוקת האיטי משנת 1987, סעיף 134-1
↑  חוקת האיטי משנת 1987, סעיף 135
↑  חוקת האיטי משנת 1987, סעיף 138
↑  חוקת האיטי משנת 1987, סעיף 140
↑  חוקת האיטי משנת 1987, סעיף 141
↑  חוקת האיטי משנת 1987, סעיף 142
↑  חוקת האיטי משנת 1987, סעיף 143
↑  חוקת האיטי משנת 1987, סעיף 146
↑  חוקת האיטי משנת 1987, סעיף 147
↑  התנקשות בקריביים: נשיא האיטי נרצח במעונו, באתר ynet, 7 ביולי 2021
סטאדיו דלה אלפי

| --- | --- |

סטאדיו דלה אלפי בזמן הופעה של להקת הפוליס
 כתובת:  Strada di Altessano 131, Torino 
 מיקום:  איטליה טורינו, איטליה
 קואורדינטות:  45°06′34″N 7°38′29″E﻿ / ﻿45.109561111111°N 7.6412611111111°E﻿ / 45.109561111111; 7.6412611111111
 אבן יסוד:  1988
 תקופת הפעילות:  1990–2006 (כ־16 שנים)
 נהרס:  2008
 בעלים:  יובנטוס (2003-2009)   עיריית טורינו (1990-2003)
 משטח:  דשא
 אדריכל:  סטודיו האטר
 קבוצות:  יובנטוס - 1990-2006  טורינו - 1990-2006
 מושבים:  69,000
 ממדי משטח:  105 × 68 מטר
  מפת מיקום  מפה מפורטת   (למפת טורינו מוגדלת) סטאדיו דלה אלפי(למפת טורינו רגילה) סטאדיו דלה אלפי  he tabBackground:;tabBorder:#aaa;defaultTab:0;
 
סטאדיו דלה אלפי (באיטלקית: Stadio delle Alpi) היה אצטדיון רב-תכליתי בטורינו שבאיטליה. האצטדיון הכיל 67,229 מקומות ישיבה, ושימש בתור מגרשן הביתי של הקבוצות יובנטוס וטורינו. שם האצטדיון נגזר ממיקומו בסמוך להרי האלפים.
האצטדיון נבנה בשל גודלו הקטן של הסטאדיו קומונלה, האצטדיון הקודם אשר שימש את הקבוצות, וכן לקראת משחקי גביע העולם 1990 שנערכו באיטליה, שבמסגרתם אירח האצטדיון בין היתר משחק סיבוב שני בין ארגנטינה וברזיל וכן משחק חצי גמר בין גרמניה ואנגליה.
לסטאדיו דלה אלפי היה מוניטין גרוע בקרב הצופים, אשר התלוננו כי היציעים רחוקים מדי מהמגרש בשל מסלולי הריצה וכי הראות בחלק מהיציעים אינה מספקת - מן השורות התחתונות של יציעי הישיבה לא ניתן לראות המגרש במלואו. כמו כן, נשמעו תלונות על כך שהוא רחוק ממרכז העיר ומבנהו משאיר את הצופים חשופים לתנאי מזג האוויר השונים.
בשנת 2003 רכשה יובנטוס את האצטדיון מעיריית טורינו בסכום של 25 מיליון אירו. בחודש מאי 2006, הוא נסגר לצורך הריסתו, ובנייה של אצטדיון חדש בשם אצטדיון יובנטוס, על אותה קרקע. בנייתו של האצטדיון החדש הסתיימה בשנת 2011, והוא מכיל כ-41,000 מקומות ישיבה, כשצורת היציעים הפכה מאליפטית למלבנית, תוך ביטול מסלולי הריצה.
סוניה, מלכת נורווגיה

סוניה, מלכת נורווגיה (בנורווגית: Sonja av Norge; נולדה ב-4 ביולי 1937), היא מלכת נורווגיה, רעייתו של האראלד החמישי, מלך נורווגיה.
ביוגרפיה

סוניה הרלדסן נולדה ב-4 ביולי 1937 באוסלו כאחת מארבעה ילדים של קרל אוגוסט הרלדסן, סוחר ביגוד, ואשתו דניי אולריכסן. היא הוסמכה וקיבלה דיפלומה כתופרת שמלות וחייטת בבית הספר המקצועי של אוסלו. היא למדה בבית ספר בלוזאן המלמד נערות צעירות נימוסים והליכות והתנהגות של בת אצולה ממעמד גבוה. היא למדה שם גם הנהלת חשבונות, עיצוב אופנה ומדעי החברה. לאחר מכן חזרה לנורווגיה והחלה ללמוד לתואר ראשון באנגלית, צרפתית ותולדות האמנות באוניברסיטת אוסלו.
היא התארסה להאראלד, יורש העצר הנורווגי, בשנת 1968, לאחר שניהלו מערכת יחסים תשע שנים, והזוגיות ביניהם נשמרה בסוד עקב כך שסוניה איננה בת מלוכה; הנסיך האראלד אמר לאביו אולף החמישי, מלך נורווגיה שאם לא יינשא לסוניה אז לא יינשא לאף אחת אחרת ואף פעם לא יתחתן. הם נישאו באוגוסט באותה שנה בארמון המלכותי הנורווגי.
לאחר שנישאו החלה סוניה לבצע את חובותיה המלכותיים כאשת יורש העצר. היא ביקרה ברחבי נורווגיה וערכה מסעות רשמיים במדינות רבות. בשנת 1972 היא הייתה מעורבת בהקמת "קרן הנסיכה מרתה לואיז" הנותנת סיוע לילדים בעלי נכויות ומוגבליות. בין השנים 1987 ל-1990 כיהנה כסגנית נשיאת הצלב האדום הנורווגי והייתה אחראית על הפעילות הבינלאומית של הארגון. ב-1989 היא לקחה חלק במשלחת הצלב האדום לאפריקה. ב-1991 מונה הארלד למלך נורווגיה ובכך נהפכה סוניה למלכת נורווגיה, לאחר שבמשך 53 שנים לא הייתה מלכה במדינה. היא נוהגת ללוות את בעלה המלך בביקורים רשמיים ובעולם ומשמשת כמארחת כאשר מנהיגים לאומיים מבקרים בנורווגיה. ב-2005 נהייתה למלכה הראשונה אי פעם המבקרת באנטארקטיקה. ב-2006 נוסד "פרס המלכה סוניה לבתי ספר" המוענק מדי שנה לבתי ספר הבאים לקדם מצוינות ושוויון. המלכה סוניה היא צלמת חובבת וקיימה מספר תערוכות וגלריות וב-2011 נוסד פרס נוסף על שמה "פרס המלכה סוניה לאומנות נורדית".
משפחתה

ב-29 באוגוסט 1968 התחתנה סוניה עם האראלד החמישי, מלך נורווגיה, ונולדו להם שני ילדים:
מרתה לואיז, נסיכת נורווגיה (נולדה ב-1971), התחתנה עם ארי בן
הוקון, נסיך נורווגיה (נולד ב-1973), התחתן עם מטה מאריט טג'נסן הויבי
סהלין

ערך זה עוסק בזמרת שוודית. אם התכוונתם למשמעות אחרת, ראו .
| --- | --- |

 לידה:  11 במאי 1976 (בת 48) Söderhamns församling, שוודיה 
 שם במה:  Anna Sahlene 
 מוקד פעילות:  שוודיה, אסטוניה 
 תקופת הפעילות:  מ-1999 
 סוגה:  מוזיקת פופ 
 שפה מועדפת:  שוודית 
 בן או בת זוג:  Jimmy Wahlsteen (2010–?) 
 צאצאים:  Lily Wahlsteen 
 פרופיל ב-IMDb
 
אנה ססיליה סהלין (בשוודית: Anna Cecilia Sahlin; נולדה ב-11 במאי 1976) היא זמרת ושחקנית שוודית.
ביוגרפיה

סהלין נולדה במחוז יבלבורג כבכורה מבין שבעה ילדים, מגיל צעיר למדה לנגן על מספר כלי נגינה, בגיל תשע היא שיחקה בסרט "הילדים מרחוב הרעשנים" המבוסס על הספר באותו שם מאת אסטריד לינדגרן ולאחר מכן שיחקה גם בסרט ההמשך.
בגיל שמונה עשרה היא עברה לסטוקהולם על מנת לפתח את קריירת המוזיקה שלה והייתה חברה מספר שנים במקהלת גוספל, היא הייתה זמרת ליווי של שרלוט נילסן במהלך אירוויזיון 1999 שלבסוף ניצחה בתחרות וזמרת ליווי של השיר המלטזי באירוויזיון 2000, בשנת 2000 היא הוציאה את אלבומה הראשון "הקול הקטן"
אירוויזיון 2002

ב-2002 השתתפה באסטוניה בתחרות ה-"Eurolaul", קדם האירוויזיון האסטוני עם שירה "לברוח" וזכתה במקום הראשון, שייצגה את אסטוניה בתחרות שבנוסף הייתה באותה שנה המדינה המארחת הגיעה למקום השלישי עם 111 נקודות.
אחרי אירוויזיון 2002

ב-2003, 2004 ו-2009 השתתפה במלודיפסטיבלן בניסיון לייצג את שוודיה בתחרות האירוויזיון, ב-2005 לקחה חלק בדיבוב השוודי לסרט רובוטס, ב-2007 השתתפה בתוכנית "Let's Dance", המקבילה השוודית של "רוקדים עם כוכבים" באותה שנה שיחקה בתפקיד הראשי במחזמר פוטלוס המבוסס על הסרט באותו שם, ב-2008 הציגה את הניקוד האסטוני באירוויזיון.
ב-2010 לקחה חלק ביחד עם מספר אומנים בסינגל שהופק לתמיכה בארגון הצדקה "SOS Children's Villages", באותה שנה הופיע באירוע שנערך בשגרירות השוודית בוושינגטון די. סי..
ב-2016 חזרה לאירוויזיון בתור זמרת הליווי של השיר האוסטרלי ״Sound of Silence" שבוצע על ידי דאמי אים וכן, תהיה צפויה לחזור גם לתחרות ב-2019 בתור זמרת הליווי של השיר הבריטי ״Bigger than Us" שיבוצע על ידי מייקל רייס.
הערות שוליים

↑  Emily Herbert, Estonia: Sahlene Returns to Eurovision as Backing Singer for the United Kingdom, Eurovoix, ‏2019-02-25 (באנגלית)
| --- | --- |
בקרת זהויות :  BnF: cb15513040w (data)  GND: 135201918  ISNI: 0000 0000 5664 4439  MusicBrainz: c3113f88-161f-4009-bf15-7009f18c6243  VIAF: 80027572   WorldCat (עם VIAF): 80027572
סהר

ערך זה עוסק בצורה המתקבלת מחיתוך עיגול מתוך עיגול אחר, מוזח הצדה. אם התכוונתם למשמעות אחרת, ראו .
סהר
סהר הוא הצורה המתקבלת מחיתוך עיגול מתוך עיגול אחר, מוזח הצידה. מתואר גם כ"ירח-חלקי".
היסטוריה

במיתולוגיה הכנענית הסהר סימל, בין השאר, את בעל חמון.
היסטוריה > באסלאם

הסהר הוא סמלה העיקרי של דת האסלאם כיום ונקרא בשפה הערבית, הלאל (هلال).
בעולם המוסלמי, הסהר הופיע כבר על מטבעות מתקופת הראשידון. העות'מאנים עשו בו שימוש נרחב ועם השנים אומץ אל תוך לדגלי מדינות אסלאמיות (רבות מתוכן הן לא מדינות ערביות) כגון אוזבקיסטן, אזרבייג'ן, אלג'יריה, טורקמניסטן, לוב, מאוריטניה, האיים המלדיביים, מלזיה, פקיסטן, קומורו, תוניסיה, סודאן, וטורקיה. כן מופיע הסהר בדגליהן של רפובליקת סהרה הערבית הדמוקרטית והרפובליקה הטורקית של צפון קפריסין. למרוקו, שמעולם לא הייתה תחת שלטון טורקי, יש פנטגרם בדגלה. המדינה היחידה שיש סהר בדגלה והיא אינה אסלאמית מבחינה פורמלית היא סינגפור.
היסטוריה > בביקורות כנגד האסלאם

ישנם נוצרים הטוענים שאללה היה למעשה אל-ירח אותו עבדו הערבים הקדם-אסלאמיים. טיעון זה משמש לעיתים כדי לטעון שהאל באסלאם שונה מהאל ביהדות או בנצרות.
ראו גם

כוכב וסהר
מולד הירח
מינרט
אדריכלות אסלאמית
אמנות האסלאם
תרבות אסלאמית
העולם המוסלמי
דגל הארגון לשיתוף פעולה אסלאמי
דגל הסהר האדום
סאלח אל-ערידי

| --- | --- |
אין תמונה חופשית
 לידה:  5 בפברואר 1957 Baissour, לבנון 
 נרצח:  10 בספטמבר 2008 (בגיל 51) 
 מדינה:  לבנון 
 מפלגה:  המפלגה הדמוקרטית הלבנונית 
 
סאלח אל-ערידי (בערבית: صالح العريضي) (5 בפברואר 1957 - 10 בספטמבר 2008) היה פוליטיקאי דרוזי לבנוני, חבר במפלגה הדמוקרטית הלבנונית. ערידי נרצח בפיצוץ מכונית תופת ליד ביתו בעיירה בייסור, שבהרי הלבנון.
ערידי היה בעל קשרים טובים עם סוריה, והיה יועצו הקרוב של טלאל ארסלאן, ראש ה- LDP. הוא עזר ליישב מחלוקות בתוך הקהילה הדרוזית הלבנונית במהלך המהומות בלבנון בשנת 2008, בייחוד בין טלאל ארסלאן לווליד ג'ונבלאט.
מותו

ערידי נרצח על יד ביתו, בהתקפה שפצעה 6 אזרחים נוספים, ב-10 בספטמבר 2008, ונקבר בחלקת הקבורה המשפחתית.
שר החוץ הסורי אמר: "סוריה מגנה בחריפות את המעשה הפושע והטרוריסטי שלקח את חייו של סאלח אל-ערידי. סוריה סמוכה ובטוחה כי פשעים אלו, אשר מטרתם לזעזע את הביטחון והיציבות בלבנון, לא ישיגו את מבוקשם".
גם דובר הבית הלבן, שון מקקורמק, גינה את חיסולו. הוא הוסיף: "ארצות הברית מודאגת עמוקות מהאלימות בלבנון לאחרונה. תמיכתנו בממשלת לבנון ומוסדותיה הדמוקרטיים היא יציבה. תמיכה זו היא השתקפות של מחויבותנו התמידית ללבנונים ותקוותם לשינוי דמוקרטי ושגשוג כלכלי".
ניתוח אירוע

ניתוח אירוע הוא שיטה סטטיסטית להערכת ההשפעה של אירוע (המכונה גם "ניקוי רעשי רקע") בעיקר בשוקי ההון.
שימושים בולטים הם בעיקר במחקרי אירועים בתחום הפיננסים. לדוגמה, ניתן לנתח את ההודעה על מיזוג בין שתי ישויות עסקיות כדי לראות האם המשקיעים מאמינים שהמיזוג יצור או יהרוס ערך. הרעיון הבסיסי הוא למצוא את התשואה החריגה הנקראת גם תשואת אלפא המיוחסת לאירוע הנלמד על ידי התאמה לתשואה הנובעת מתנודת המחירים של השוק בכללותו. מחקר ניתוח האירוע הומצא על ידי בול ובראון (1968).
מכיוון שניתן להשתמש במתודולוגיית ניתוח אירוע כדי לבחון אמפירית את ההשפעות של כל סוג של אירוע על כיוון וגודל השינויים במחירי המניה, השיטה היא מאוד יישומית וזו משמשת בתחומי מחקר שונים, כגון חשבונאות ומימון, ניהול, כלכלה, שיווק, טכנולוגיית מידע, משפטים, מדעי המדינה, תפעול וניהול שרשרת אספקה.
לניתוח אירוע יישומים רבים כגון תגובות של שוק המניות לאירועים במשק (כלומר זעזועים בשוק, כגון שינויים רגולטוריים, או אירועים קטסטרופליים כמו מלחמה). מצד שני, ניתוח אירוע משמש כדי לחקור את תגובות שוק המניות לאירועים תאגידיים, כגון מיזוגים ורכישות, הודעות רווחים, נושאי חוב או הון, ארגון מחדש של חברות, החלטות השקעה ואחריות חברתית תאגידית (MacKinlay 1997; McWilliams & Siegel, 1997 ).
מתודולוגיה

מתודולוגיית לימוד האירועים הכללית מוסברת, למשל, ב-MacKinlay (1997) או ב־Mitchell and Netter (1994). ב-MacKinlay (1997), זה נעשה "באמצעות נתוני שוק פיננסי" כדי "למדוד את ההשפעה של אירוע ספציפי על שווי הפירמה". לטענתו, "בהינתן הרציונליות בשוק, ההשפעות של אירוע יבואו לידי ביטוי מיד במחירי ניירות ערך. כך ניתן לבנות מדד להשפעה הכלכלית של האירוע באמצעות מחירי ניירות ערך שנצפו על פני פרק זמן קצר יחסית". מחקרי אירועים קצרי אופק הם אמינים יותר ממחקרי אירועים בעלי אופק ארוך שכן לאחרונים יש מגבלות רבות משום שככל שמתרחקים מחלון האירועים כך גדולות דרגות החופש ו"רעשי הרקע" שיכולים להשפיע על האירוע עצמו. עם זאת, Kothari ו- Warner (2005) הצליחו לשכלל מתודולוגיות לטווח ארוך על מנת לשפר את התכנון והאמינות של המחקרים על פני תקופות ארוכות יותר.
מתודולוגיה > שיטות אמפיריות

מתודולוגית, ניתוח אירוע בוחן באמצעות חלון זמנים כגון 30 ימים סביב האירוע או תקופת זמן אחרת מה צריכות להיות תשואות המניות הרגילות של הפירמה ביחס להשפעה שאכן אירע בפועל. לאחר מכן, השיטה מנכה את ה'תשואות הרגילות' הזה מ'התשואות בפועל' כדי לקבל 'תשואות חריגות' המיוחסות לאירוע ובכך מנטרלת "רעשי רקע" כגון תזוזה בשוקי העולם ללא קשר לתזוזת המנייה אותה נרצה לבחון.
עם זאת, מחקרי אירועים עשויים להיות שונים ביחס למפרט התשואות הרגילות שלהם. המודל הנפוץ ביותר לתשואות רגילות הוא 'מודל השוק' (MacKinlay 1997). בעקבות מודל זה, הניתוח מרמז להשתמש בחלון אומדן (בדרך כלל בגודל 120 יום) לפני האירוע כדי להסיק את הקשר הטיפוסי בין מניית הפירמה למדד התייחסות באמצעות ניתוח רגרסיה. בהתבסס על מקדמי הרגרסיה, התשואות הנורמליות מוערכות ומשמשות לחישוב התשואות החריגות. מודלים חלופיים לתשואות הרגילות כוללים את מודל CAPM, או גישות פשטניות יותר כגון תשואות ממוצעות (ראה MacKinlay 1997 לסקירה כללית).
מתודולוגיה > חישוב ניתוח אירוע

ביצוע מחקרי אירועים מחייב את החוקר ליישם רצף של שלבים. ניתוח אירוע מבוצע לרוב ב'מודל השוק' כלומר מה קרה באותם הזמנים ביחס לשוק הרלוונטי. כלומר אם נבחן מנייה בתחום הנדל"ן נבחן מה קרה באותה העת בשוק הנדל"ן בכללותו, השלבים הם כדלקמן:
אחזר והתאם סדרות זמן של תשואות פיננסיות של מניית החברה המרכזית ומדד הייחוס שלה.
עבור כל אירוע, זהה את רצפי ההחזרים של החברה והשוק שיש לכלול בחלון האומדן.
באמצעות ניתוח רגרסיה, חשב את מקדמי אלפא, בטא וסיגמא המסבירים את הקשר הטיפוסי בין המניה למדד הייחוס.
עם שלושת הפרמטרים האלה, חזה את 'ההחזרות הרגילות' עבור כל הימים של חלון האירוע.
ניכוי ה'תשואות הרגילות' הללו מ'התשואות בפועל' נותן לך את ה'תשואות החריגות' שהם מדדי הריבית.
מתודולוגיה > המשמעות של תשואות אבנורמליות

בחינת תשואות חריגות בודדות שונות מאפס עם מובהקות סטטיסטית מסוימת ניתן לבדוק ברמות הניתוח השונות. המבחן הנפוץ ביותר, מבחן t, מחלק את התשואות החריגות דרך השגיאה הממוצעת של הרגרסיה. לאחר מכן יש להשוות את ערכי ה-t המתקבלים לערכים הקריטיים של התפלגות ה-t של התלמיד. ישנן עדויות לכך שבתקופות של תנודתיות גבוהה (למשל משבר פיננסי של 2007–2008 ), חברות רבות מדי נוטות להציג תשואות חריגות באופן משמעותי באמצעות מבחן ה-t, מה שמקשה יותר לקבוע אילו תשואות הן באמת "חריגות".
מתודולוגיה > אומדן נזק כלכלי באמצעות ניתוח אירוע

במקרים רבים של תביעה משפטית של בעלי מניות נדרש לעיתים קרובות מאוד לאמוד את הנזק הכלכלי אשר נגרם כתוצאה מפעולה כלשהי של בעלי המניות או מנהלי החברה. נזק כלכלי הוא למעשה השבת המצב לקדמותו ברמת המינימום וכן תוספת שיפוי כללי תלוי מקרה. לדוגמה, בעל מניות בחברה נסחרת המעריך כי אחזקתו נפגעה כתוצאה מפעילות כלשהי של החברה יכול להוכיח את הנזק הכלכלי הנגרם לו באמצעות "ניתוח אירוע".
בבדיקה סטטיסטית כזו במקרה זה, יש לבחון את תשואת המנייה (לוגריתמית) בחלון זמנים ביחס למדד ייחוס מקובל דוגמת S&P 500 בארצות הברית. הפער או הדלתא בין מחיר המנייה לבין מדד הייחוס הוא התשואה האבנורמלית (Abnormal Return, AR).
מדד הייחוס נקרא גם מדד נאיבי (Naïve benchmark) שכן הוא מתייחס לכל דבר השונה מהתנהגות השוק הממוצעת שאינה "נורמלית". מדד הייחוס מכונה נאיבי מכיוון שהוא מתעלם מהנחות כלכליות בסיסיות, כמו מתן אפשרות למניות מסוכנות יותר לקבל תשואות צפויות גבוהות יותר בגלל חוסר רצון בסיכון מצד משקיעים. מדד הייחוס, בהנחה של קשרים ליניאריים בין תשואות מניות ומדדי שוק, כולל את הפרמטרים α ו-βi אשר נאמדים בדרך כלל על ידי רגרסיה ליניארית עם תשואת המניה כמשתנה התלוי (המוסבר), ותשואת השוק כבלתי תלויה. הבדיקה תבוצע בשתי שיטות אקונומטריות, האחת עם הפרמטרים α ו-βi של השוק והסקטור הרלוונטיים והשנייה באופן נאיבי. כלומר, נעשה ניסיון לבטל "רעשי רקע" שארעו, אם ארעו, בשוק או בסקטור גם בבחינת תשואות מדדי הייחוס וגם בבחינת סטיית התקן של המנייה עצמה ביחס לסטיית התקן של מדד הייחוס ובכך כך נעשה ניסיון לנטרל תנודתיות במחירי המנייה ביחס למדד הייחוס (מטריצת 2X2, שוק וסקטור ביחס לשתי שיטות בדיקה).
יישום לניתוח מיזוגים ורכישות בחברות עסקיות

המתודולוגיה הסטטיסטית הנמצאת מאחורי ניתוח האירוע (בהקשר הספציפי של מיזוגים) מוסברת אצל Warren-Boulton and Dalkir (2001):
”משקיעים בשווקים הפיננסיים מעריכים כל העת האם מיזוג יעלה או יוריד מחירים. מיזוג שיעלה את מחירי השוק יועיל הן לצדדים המתמזגים והן עם יריביהם ובכך יעלה את המחירים לכל מניותיהם. לעומת זאת, הקהילה הפיננסית עשויה לצפות שההתייעלות מהמיזוג תהיה גדולה מספיק כדי להוזיל מחירים. במקרה זה, ערכי המניות של יריבות החברות המתמזגות יורדות ככל שההסתברות למיזוג עולה. לפיכך, ניתן להשתמש בראיות משווקים פיננסיים כדי לחזות השפעות מחירי שוק כאשר התרחשו אירועים משמעותיים הקשורים למיזוג.”
לקריאה נוספת

McGuckin, RH, FR Warren-Boulton, and P. Waldstein, "השימוש בתשואות שוק המניות בניתוח הגבלים עסקיים של מיזוגים", "סקירה של ארגון תעשייתי", כרך 7, (1992)
McWilliams, A. and Siegel, D, "לימודי אירועים בחקר ניהול: סוגיות תאורטיות ואמפיריות", Academy of Management Journal, Vol. 40, מס' 3, (1997)
הערות שוליים

1 2  Miller, Douglas L. (2023). "An Introductory Guide to Event Study Models". Journal of Economic Perspectives (באנגלית). 37 (2): 203–230. doi:10.1257/jep.37.2.203. ISSN 0895-3309.
↑  Ronald J. Gilson and Bernard S. Black, The Law and Finance of Corporate Acquisitions, 2 edition, 1995, 194-195.
↑  Ray Ball, and Philip Brown, An Empirical Evaluation of Accounting Income Numbers, Journal of Accounting Research, Vol. 6, Autumn 1968.
↑  Ding, Li; Lam, Hugo K.S.; Cheng, T.C.E.; Zhou, Honggeng (2018-06-01). "A review of short-term event studies in operations and supply chain management". International Journal of Production Economics. 200: 329–342. doi:10.1016/j.ijpe.2018.04.006. ISSN 0925-5273.
1 2  MacKinlay, A. C. “Event Studies in Economics and Finance,” Journal of Economic Literature Vol. XXXV, Issue 1 (March 1997). Available at:https://www.jstor.org/stable/2729691
↑  McWilliams, A. and Siegel, D. "Event studies in management research: Theoretical and empirical issues" Academy of Management Journal, Vol. 40, No. 3, (1997)
↑  Mitchell, Mark L. and Jeffry M. Netter. "The Role of Financial Economics in Securities Fraud Cases: Applications at the Securities and Exchange Commission." The Business Lawyer February 1994
1 2  Chen, M.Y., 'I Just Did 400 Million Event Studies' – A Study of Market Model Robustness and Deterioration in Times of Crisis (2014). Available at: https://ssrn.com/abstract=2534446
↑  Kothari, S.P., and Jerold B. Warner, 200[4!], "Econometrics of Event Studies" Retrieved from: https://ssrn.com/abstract=608601
↑  Jovanovic, B., & Fox, E. (2010). Testing for Materiality in Volatile Markets. NERA Economic Consulting. Retrieved from: http://www.law360.com/articles/142884/testing-for-materiality-in-volatile-markets
↑  חוות דעת כלכלית – BEconomics, באתר b-economics.com
↑  Warren-Boulton, F. and S. Dalkir. “Staples and Office Depot: An Event-Probability Case Study,” Review of Industrial Organization, Vol. 19, No. 4, (2001).
סוני קלאסיקל רקורדס

| --- | --- |

 נתונים כלליים
 תקופת הפעילות:  1990–הווה (כ־34 שנים) 
 חברת אם:  סוני מיוזיק אנטרטיינמנט 
 חברות בנות:  דויטשה הרמוניה מונדי 
 מיקום המטה:  ניו יורק 
  
 www.sonyclassical.com
 
סוֹנִי קְלַאסִיקַל רֵקוֹרְדְס (באנגלית: Sony Classical Records) היא חברת תקליטים אמריקאית, שנוסדה בשנת 1924 כקולומביה מאסטרוורקס רקורדס, חברת בת של קולומביה רקורדס. במהלך שנותיה היא החתימה אמנים מצליחים בקנה מידה בין לאומי, בין היתר אייזק שטרן, פבלו קאסאלס, גלן גולד, יוג'ין אורמנדי, דני אלפמן, ואנגליס, אליוט גולדנטל, לאונרד ברנשטיין, ג'ון ויליאמס ריקי מרטין ואנסטסיה פטרישאק.
היסטוריה

בשנת 1924 נוסדה קולומביה מאסטרוורקס רקורדס. בשנת 1948 פרצה עם הישג מיוחד, אריך-נגן בגודל 12 אינץ', שהפך להצלחה המסחרית הראשונה שלה. קולומביה רקורדס השתמשו במותג "מאסטרוורקס" לא רק עבור תקליטים קלאסיים וברודוויי, אלא גם עבור אלבומי מילים מדוברות כמו אדוארד מורו והסדרה "I Can Hear It Now" המצליחה של פרד וו. פרנדלי (אנ').
הורה CBS הציג גם את שם המאסטרוורקס על ציוד האלקטרוניקה הצרכנית שלו. בשנת 1980, שונה שם הלייבל של קולומביה מאסטרס לשם CBS מאסטרוורקס רקורדס. בשנת 1988 רכשה חברת סוני את קבוצת "CBS רקורדס", ושנתיים לאחר מכן היא יצרה את סוני קלאסיקל כדי שתירש את הלייבלים קולומביה רקורדס ו-CBS רקורדס. הלוגו משמר את הסמל של "הערות הקסם", שהיו הסמל של קולומביה עד שנת 1954. במהלך שנות התשעים, בלייבל התעוררה מחלוקת על הנהגתו של פיטר גלב. גלב העדיף מוזיקת קרוסאובר על פני יצירות מהזרמים קלאסיים מהמיינסטרים. השם מאסטרוורקס ממשיך להתקיים בסדרת אלבומי הקאסט של ברודוויי שיצאו דרך רשומות מאסטרוורקס ברודוויי, וכשם של חטיבת המוזיקה הקלאסית של סוני מאסטרוורקס, חטיבת סוני מיוזיק אנטרטיינמנט. הלייבל סוני קלאסיקל רשום היום כלייבל אחות של מאסטרוורקס.
מאז 1990, כשהפך לסוני קלאסיקל רקורדס, המשיך הלייבל לפתח את סדרת האמנים המצטיינים שלו, תוך שהיא מציגה את הדיסקוגרפיה המפורסמת שלו עם הפקות חדשות בהן מופיעים לאנג לאנג, פלאצ'ידו דומינגו, ג'ונאס קאופמן, רוברטו אלגנה, חואן דייגו פלוארז, ויטוריו גריגלו, סימון דינרשטיין, חאטיה בוניאטישווילי, פרי ינדה, תאודור נוכטיזיס ואיגור לויט, וכן הוצאו מחדש הקלטות מהודרות קלאסיות ומקוריות מתוך מורשתן של קולומביה רקורדס / CBS רקורדס.
סוני קלאסיקל הרחיבה את נוכחותה בתחום הקלטות של פסקולים של סרטי קולנוע. היא השתתפה במספרים סרטים זוכי אוסקר כמו "טיטאניק" (1997), שייקספיר מאוהב (1998), הכינור האדום (1999) ו"נמר, דרקון" (2000).
בשנת 2005 הפכה סוני קלאסיקה לחלק מסוני מיוזיק מאסטרוורקס. לאחר רכישת חלקה של BMG בשנת 2008, היא הוצגה כ"סוני קלאסיקל אינטרנשיונל" בברלין ובארצות הברית כסוני מאסטרוורקס.
הערות שוליים

↑  CBS Masterworks
| --- | --- |
בקרת זהויות :  NLI: 987007319964805171  BnF: cb13929104c (data)  GND: 10349698-1  ISNI: 0000 0001 0719 6542  LCCN: no95000211  MusicBrainz: 10920823-9ed8-45d9-adb3-69fc22475ab0  VIAF: 123450478   WorldCat (עם VIAF): 123450478
נשיא דרום אפריקה

נשיא הרפובליקה של דרום אפריקה (באנגלית: The President of the Republic of South Africa) הוא ראש המדינה והעומד בראשות ממשלת דרום אפריקה, על פי חוקת המדינה. בין השנים 1961 עד 1994 ראש המדינה נקרא נשיא המדינה (State President).
הנשיא נבחר על ידי האספה הלאומית (National Assembly), שהיא הבית התחתון של הפרלמנט והוא לרוב מנהיג מפלגת הרוב, שמאז הבחירות הרב-גזעיות הראשונות שנערכו בדרום אפריקה ב-27 באפריל 1994, היא מפלגת הקונגרס הלאומי האפריקני. התפקיד נוצר במקור כדי להבחין בינו לבין תפקיד ראש הממשלה שכיום לא קיים, אך שני התפקידים אוחדו בחוקה של 1983 שהגדירה תקופת כהונה של ארבע שנים. החוקה של 1993 ואלה שכוננו אחריה, הגבילו את כהונת הנשיא לשתי תקופות של חמש שנים כל אחת. הנשיא הראשון שנבחר על פי חוקה זו היה נלסון מנדלה והנשיא הנוכחי הוא סיריל רמפוזה.
על פי החוקה הזמנית, שהייתה בתוקף בין 1994 ל-1996, הוקמה ממשלת אחדות לאומית שבה כיהן סגן נשיא מטעם מפלגת האופוזיציה הגדולה ביותר. בנוסף לתאבו מבקי, הנשיא הקודם פרדריק וילם דה קלרק כיהן גם כסגן נשיא בתוקף תפקידו כמנהיג  המפלגה הלאומית, שהייתה המפלגה השנייה בגודלה בפרלמנט שנבחר אז. אך דה קלרק התפטר והלך לאופוזיציה עם מפלגתו. כיום ממשיכה להתקיים קואליציה על פי החוקה הנוכחית שכוננה ב-1996, למרות שבהמשך לא מונה אף אחד ממנהיגי מפלגות האופוזיציה לתפקיד סגן הנשיא.
הנשיא חייב להיות חבר האספה הלאומית בזמן בחירתו. עם בחירתו הוא מתפטר מתפקידו זה למשך תקופת כהונתו.